C 484/30
EL
Επίσημη Εφημερίδα της Ευρωπαϊκής Ένωσης
20.12.2022
Νέα εθνική όψη κερμάτων ευρώ που προορίζονται για κυκλοφορία (2022/C 484/12)
Εθνική όψη του νέου αναμνηστικού κέρματος των 2 ευρώ έκδοσης Πορτογαλίας που προορίζεται για κυκλοφορία Τα κέρματα ευρώ που προορίζονται για κυκλοφορία συνιστούν νόμιμο χρήμα σε ολόκληρη τη ζώνη του ευρώ.
Η Επιτροπή, προκειμένου να ενημερώσει το κοινό και όσους χρησιμοποιούν τα κέρματα, δημοσιεύει περιγραφή των σχεδίων όλων των νέων κερμάτων (1).
Σύμφωνα με τα συμπεράσματα του Συμβουλίου, της 10ης Φεβρουαρίου 2009 (2), επιτρέπεται στα κράτη μέλη της ζώνης του ευρώ και στις χώρες που έχουν συνάψει νομισματική συμφωνία με την Ευρωπαϊκή Ένωση για την έκδοση κερμάτων ευρώ να εκδίδουν ορισμένο αριθμό αναμνηστικών κερμάτων ευρώ προοριζόμενων για κυκλοφορία, υπό τον όρο ότι πληρούνται ορισμένες προϋποθέσεις, και ιδίως ότι πρόκειται μόνο για κέρματα των 2 ευρώ.
Τα εν λόγω κέρματα έχουν τεχνικά χαρακτηριστικά ίδια με εκείνα των υπόλοιπων κερμάτων των 2 ευρώ, αλλά στην εθνική τους όψη εμφαίνεται αναμνηστικό σχέδιο με υψηλή συμβολική αξία εθνικής ή ευρωπαϊκής εμβέλειας.
Χώρα έκδοσης: Πορτογαλία Αναμνηστικό θέμα: 100ή επέτειος από την πρώτη αεροπορική διάσχιση του Νοτίου Ατλαντικού Ωκεανού, η οποία πραγματοποιήθηκε το 1922 από τους Gago Coutinho και Sacadura Cabral Περιγραφή του σχεδίου: Η εν λόγω διάσχιση επιτεύχθηκε με τη χρήση εσωτερικών μόνο μέσων αεροναυτιλίας: με έναν τροποποιημένο εξάντα και έναν διορθωτή πορείας.
Στο σχέδιο απεικονίζεται ένα από τα τρία διπλάνα τύπου Fairey III που χρησιμοποιήθηκαν για την εκτέλεση της πτήσης μεταξύ Λισαβόνας και Ρίο Ντε Τζανέιρο.
Η επιγραφή στην άκρη γράφει «TRAVESSIA DO ATLÂNTICO SUL» (διάσχιση του Νότιου Ατλαντικού).
Κάτω από το διπλάνο, υπάρχει η ένδειξη «PORTUGAL 1922-2022».
Το σήμα του νομισματοκοπείου θα είναι «CASA DA MOEDA», το πορτογαλικό όνομα του νομισματοκοπείου.
Στον εξωτερικό δακτύλιο του κέρματος απεικονίζονται τα 12 αστέρια της ευρωπαϊκής σημαίας.
Εκτιμώμενος αριθμός κερμάτων της έκδοσης: 1 000 000 Ημερομηνία έκδοσης: Μάρτιος 2022
(1) Βλ.
ΕΕ C 373 της 28.12.2001, σ.
1, όπου απεικονίζονται οι εθνικές όψεις όλων των κερμάτων που εκδόθηκαν το 2002.
(2) Βλ. τα συμπεράσματα του Συμβουλίου Οικονομικών και Δημοσιονομικών Θεμάτων, της 10ης Φεβρουαρίου 2009, και τη σύσταση της Επιτροπής, της 19ης Δεκεμβρίου 2008, για τη θέσπιση κοινών κατευθυντηρίων γραμμών όσον αφορά τις εθνικές όψεις και την έκδοση των κερμάτων ευρώ που προορίζονται για κυκλοφορία (ΕΕ L 9 της 14.1.2009, σ.
52).